TATA PANGIBADAH MINGGU PRA PASKAH III 12 MARET 2023 TABUH 09.00 WIIK "MEMITRAN SANÈS MEMENGSAHAN" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Pratandhaning pamuji sokur kita amargi sih-kawelasanipun Gusti Allah, badhé kita télakaken lumantar pangibadah ingkang énggal-énggal kita tindakaken. Kita lumebet ing pangibadah Minggu Pra-Paskah kaping tiga menika kanthi pengalaman batos ingkang teguh bilih namung Gusti ingkang setya ngrimati gesang kita. Puji Sokur Lan Panggunggung! Pasamuwan ngidungaken KPJ 182. PUJI SOKUR LAN PANGGUNGGUNG Puji sokur lan panggungggung konjuk mring Hyang Maagung, kang nitahken jagad raya wah ngreksa kanthi setya. Makluk wrata rinimatan krana sihing Pangéran. Jagad tentrem lan raharja, lamun manut pangrèhnya. (Pasrah tinampi Kitab Suci, laré-laré Sekolah Minggu tumuju sangajenging sanctuary) Surya, candra, lan pra lintang samya nyunarken padhang. Peksi ngocèh mawurahan wah sato-kéwan girang. Tetuwuhan ngumbar sekar sarta asung woh-wohan. Sadaya sami memuji mring Allah Kang Makwasa. VOTUM PF : Pangibadah Minggu Pra Paskah kaping tiga punika lumampah ing salebeting pengaken kita sesarengan : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika katindakaken kanthi jejer MEMITRAN SANÈS MEMENGSAHAN. Waosan sepisan kapethik saking Pangentasan 17:1-7 ingkang dipuntanggapi kanthi Mazmur 95. Waosan kaping kalih kapethik saking Roma 5:1-11. Déné waosan Injil kapethik saking Yohanes 4:5-21, 34-42 Komisi Liturgika GKJ Kabluk Semarang -- 1
(PF mberkahi lare-lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 362. ING SATENGAHING BEBRAYAN AGUNG Ing satengahing bebrayan agung, mung Pangéran pantes ginunggung. Rahmatnya binabarken warata, rumentah mring titah sadaya. Reff. Dèn tansah ndedonga lan makarya, mrih kebabaring tentrem raharja. Nggih gesang memitran wah pasedhèrèkan, wit tyang sadaya tresna-tinresnan. Sadaya datan pantes gumunggung, angongasken dhiri kumlungkung, prayogi tansah lembah ing manah, ngrumaosi jejering titah. Reff. Pasamuwan Lenggah MULAD SARIRA SL : "Kowé tresnaa marang Allahmu klawan gumolonging atimu, gumolonging nyawamu lan gumolonging budimu. Ya kuwi angger-angger sing gedhé lan sing luhur dhéwé! Déné angger-angger sing kaping pindho, sing padha wigatiné karo sing dhisik mau, yakuwi: Kowé tresnaa marang sapepadhamu, kaya enggonmu nresnani marang awakmu dhéwé. Kabèh angger-angger sing kasebut ana ing Kitab Torèt lan ing kitabé para nabi, kuwi dhasaré ana ing angger-angger loro mau." : mBoten wonten tiyang satunggal-satunggalipun ing antawisipun kita ingkang keconggah netepi dhawuh menika kanthi wetah. Kita langkung asring nresnani dhiri kita piyambak tinimbang tresna dhumateng Gusti lan sesami. Sumangga kita télakaken panelangsa tuwin pamratobat ing ngarsanipun Gusti lan sesami. PL Pasamuwan ngidungaken KPJ 52. GUSTI SÈSTU KULA NALANGSA Gusti sèstu kula nalangsa, awit asring mbaléla, damel sekel galih Paduka, kèlu ombyaking donya. Reff. Dhuh, Gusti kawula nyuwun apura, sinucèkken sing dosa. Mugi manah kula kaénggalna, mituhu Paduka. Sèstu kawula ngraosaken ing katresnan Paduka, wit Paduka tan négakaken kula kawratan dosa. Reff. Pasamuwan Jumeneng PAWARTOS SIH-RAHMAT PF : Awit saking sih-kawelasanipun Gusti ingkang tanpa winates, Panjenenganipun karsa nampèni pratélan panelangsa lan pamratobat ingkang dipunaturaken kanthi tulus déning saben manungsa. Mila Gusti Ingkang Mahaasih nindakaken ayahan Komisi Liturgika GKJ Kabluk Semarang -- 2
luhur lan mulya, maringi pangapunten lan nebus dosa, pisan damel nuntun tiyang ingkang sampun kaapunten dados mitra-mitraning gesang. Menika pawartos sih- rahmat saking Gusti kadosdéné kaserat wonten ing Injil Yohanes 15:13-14, "Katresnan sing gedhé dhéwé yakuwi menawa wong rila mati kanggo nglabuhi mitrané. Yèn kowé padha nglakoni apa sing Dakdhawuhaké marang kowé, kowé dadi mitra-mitra-Ku." Makaten pawartos sih-rahmat saking Gusti. U PF U : PUJI SOKUR KONJUK GUSTI ALLAH. : Tentrem-rahayu kanggé kita sadaya. : TENTREM-RAHAYU KANGGÉ KITA SAMI Pasamuwan ngidungaken KPJ 94. SUMANGGA MAREKA Sumangga mareka ngarsané Gusti kita, anggunggung asmanya wit sihé kang sanyata maringken Kang Putra, yéku marginira mbirat dosa kita, wah gesang sembada Yéhuwah Makwasa maringi kabingahan klanggengan. Samya tansah panggah mituhu mring Allah, minangka panuwun, wit gung berkahipun. lan tentrem-raharja dugèng jaman Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Kapisan L1 : Waosan kapisan saking PANGENTASAN 17:1-7 1 Umat Israèl kabèh banjur padha budhal saka segara wedhi Sin lan pindhah- pindhah saka papan siji menyang papan sijiné manut dhawuhé Allah. Banjur padha ngedegaké kémah ing Rafidim, nanging ing kana ora ana banyu. 2 Umat Israèl nuli padha ngresula marang Musa lan kandha, "Kula nyuwun toya kanggé ngombé." Wangsulané Musa, "Yagéné kowé padha madoni aku sarta nyoba marang Allah?" 3 Sarèhné sing padha ngelak akèh banget, mulané padha ora meneng-meneng nggrundeli Musa, tembungé, "Kénging menapa kula panjenengan irid medal saking tanah Mesir, ndadosaken kula saha anak kula tuwin kéwan kula sami pejah kasatan?" 4 Musa banjur matur marang Allah, unjuké, "Menapa ingkang kedah kula lampahi kanggé bangsa menika? Kawula temtu badhé dipun benturi séla." 5 Dhawuhé Allah marang Musa, "Mlakua ing sangareping wong akèh, supaya ditutaké déning para tuwa-tuwané bangsa Israèl. Teken sing kokenggo nyabet banyu kali kaé gawanen, banjur mangkata. 6 Aku bakal jumeneng ing sandhuwuré watu karang ing Gunung Sinai; watu karang kuwi banjur sabeten, temah bakal metu banyuné kanggo ngombé." Musa banjur nindakaké dhawuhé Gusti Allah ana ing ngarepé tuwa-tuwané bangsa Israèl. 7 Panggonan kono banjur kasebut Masa Komisi Liturgika GKJ Kabluk Semarang -- 3
lan Mériba, merga wong Israèl wis padha madoni lan nyoba marang Allah mau, tembungé, "Gusti Allah apa iya ana ing tengah-tengah kita?" Mekaten pangandikanipun Gusti U : PUJI SOKUR KONJUK GUSTI! Tanggapan L2 : Tanggapan saking Mazmur 95. U L2 U L2 U L2 U Ayo padha nyaosaké kidungé kabungahan marang Allah, : PADHA MEMUJIA MARANG BÈTÈNG PENGAYOMAN KITA. : Ayo padha methukaké Panjenengané sarta ngluhuraké lan ngidungaké masmur, : KANTHI BUNGAH, KONJUK MARANG PANJENENGANÉ. : Sebab Pangéran iku Allah kang luhur, : SARTA RAJA KANG AGUNG, NGUNGKULI SAKÈHÉ PARA DÉWA. : Panjenengané mengku salumahing bumi, : ASTANÉ NGGAYUH JURANG SING JERO DHÉWÉ TEKAN PUCAKÉ GUNUNG SING DHUWUR DHÉWÉ. L2 U L2 U L2 U L2 U : Panjenengané ngerèh segara, : DAMELANÉ ASTANÉ, SEMONO UGA DHARATAN SING DITITAHAKÉ. : Ayo padha tumungkul sujud, : PADHA JÈNGKÈNG ING NGARSANÉ ALLAH KANG NITAHAKÉ KITA. : Sebab Panjenengané iku Allah kita, : KITA PADHA UMAT NGÈN-NGÈNANÉ, WEDHUS RÈH-RÈHANÉ ASTANÉ. : Ing dina iki muga kowé padha ngrungokaké swarané! : "KOWÉ AJA PADHA NGGUGU KAREPMU DHÉWÉ KAYA DHÈK NALIKA ANA ING MÉRIBA, KAYA NALIKA ANA ING ARA-ARA SAMUN ING MASA. L2 U L2 U : Nalika semono para leluhurmu padha nyoba marang Aku, : LAN NJAJAL MARANG AKU, SENAJAN PADHA NDELENG PAKARYAN-KU. : Patang puluh taun lawasé enggon-Ku cuwa ing penggalih ing ngatasé umat mau, : MULANÉ AKU NGANDIKA, 'BANGSA IKI ATINÉ DHEMEN NASAR, LAN PADHA L2 U ORA WERUH DALAN SING DAKKERSAKAKÉ.' : Mulané Aku wis supaos sajroning paukuman-Ku, : 'MESTHI PADHA ORA KENA MLEBU ING TANAH SING DAKPRASETYAKAKÉ KANGGO PENGASOANÉ.'" Waosan Kaping Kalih L3 : Waosan kaping kalih kapethik saking ROMA 5:1-11 1 Saiki, sarèhné kita wis dirukunaké karo Gusti Allah merga precaya, urip kita padha tentrem ana ing astané Gusti Allah lantaran Yésus Kristus, Gusti kita. 2 Merga déning precaya kita, Gusti Yésus Kristus wis marengaké kita padha ngrasakaké sih- rahmaté Gusti Allah, lan saiki kita padha urip wewaton sih-rahmat mau. Mulané kita padha bungah-bungah merga kita nganti-anti bakal olèh panduman kamulyané Gusti Allah! 3 Kita iya padha bisa bungah sajroné kasusahan, sebab kita ngerti yèn kasusahan mono njalari sabar, 4 lan sabar kuwi dadi keparengé Gusti Komisi Liturgika GKJ Kabluk Semarang -- 4
Allah, lan apa sing dadi keparengé Gusti Allah kuwi nekakaké pengarep-arep. 5 Pengarep-arep mau ora gawé gelané ati kita, sebab Gusti Allah wis ngesokaké sihé ana ing ati kita lantaran Rohé kang suci. Sang Roh Suci kuwi peparingé Gusti Allah marang kita. 6 Nalika kita ora keconggah nylametaké awak kita dhéwé ing wektu sing wis katemtokaké déning Gusti Allah, Gusti Yésus Kristus séda kanggo kita para wong dosa. 7 Ora gampang golèk wong sing gelem mati senajan kanggo wong sing bener pisan. Bisa uga ana sing gelem mati kanggo nglabuhi wong sing becik. 8 Nanging Gusti Allah wis ngetingalaké marang kita, sepira gedhéning sihé marang kita, awit Sang Kristus wis nglampahi séda kanggo kita, nalika kita isih padha ana ing sajroning dosa! 9 Merga saka sédané Sang Kristus, kita saiki wis padha katunggilaké karo Gusti Allah. Mulané saiki kita saya luwih yakin, yèn kita mesthi bakal padha dislametaké déning Sang Kristus saka bebenduning Allah. 10 Biyèn nalika kita padha memungsuhan karo Gusti Allah waé, padha didadèkaké mitrané lantaran sédané Kang Putra, luwih-luwih saiki bareng kita wis padha dadi mitrané Gusti Allah, mesthi bakal padha dislametaké déning wunguné Gusti Yésus! 11 Ora ngemungaké kuwi waé. Kita padha bungah ing patunggilané Gusti Allah, lantaran Gusti kita Yésus Kristus, sing dadi mergané kita padha dadi para mitrané Gusti Allah. Mekaten pangandikanipun Gusti U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun YOHANES 4:5-21, 32-42 5 Ing tanah Samaria kono Gusti Yésus rawuh ing kutha Sikhar, ora adoh saka palemahan, sing biyèn déning Yakub diparingaké marang putrané sing jeneng Yusuf. 6 Ing kono ana sumuré Rama Yakub. Sarèhné sayah banget, Gusti Yésus nuli lenggah ing pinggir sumur mau. Nalika semana kira-kira jam rolas awan. 7 Nuli ana wong wadon Samaria teka arep ngangsu. Gusti Yésus nuli ngandika marang wong mau: "Aku wènèhana ngombé." 8 Para sekabaté lagi padha lunga menyang kutha, tuku pangan. 9 Wong wadon Samaria mau mangsuli: "Panjenengan rak priyantun Yahudi lan kula menika tiyang Samaria. Kénging menapa Panjenengan mundhut ngunjuk dhateng kula?" (Awit wong Yahudi karo wong Samaria padha sesengitan.) 10 Pangandikané Gusti Yésus: "Yèn kowé ngerti bab ganjaran peparingé Gusti Allah lan ngerti sapa sing njaluk ngombé marang kowé, mesthi kowé dhéwé sing malah bakal njaluk ngombé marang wong mau lan wong kuwi bakal mènèhi kowé banyu sing marakaké urip." 11 Aturé wong wadon mau: "Panjenengan mboten kagungan timba, mangka sumur menika lebet sanget. Saking pundi enggèn Panjenengan saged maringi toyaning gesang? 12 Sumur menika tilaranipun leluhur kita, Rama Yakub. Rama Yakub piyambak ngunjuk saking toya sumur menika, mekaten ugi para putra lan raja-kayanipun. Menapa Panjenengan ngungkuli leluhur kita Yakub?" 13 Pangandikané Gusti Yésus: "Kabèh wong sing ngombé banyu iki bakal Komisi Liturgika GKJ Kabluk Semarang -- 5
ngelak menèh, 14 nanging wong sing ngombé banyu sing Dakwènèhaké, selawasé ora bakal ngelak. Awit banyu sing Dakwènèhaké kuwi bakal dadi sumber sing mili terus, lan ndadèkaké wong mau lestari urip ing selawasé!" 15 Aturé wong wadon mau: "Kula mbok Panjenengan paringi toya menika, supados kula mboten ngelak malih, lan mboten prelu ngangsu mriki." 16 Pangandikané Gusti Yésus: "Lungaa, bojomu undangen lan balia mréné." 17 Aturé wong wadon mau: "Kula mboten gadhah sémah." Pangandikané Gusti Yésus: "Pancèn bener kandhamu: 'Kula mboten gadhah sémah,' 18 sebab kowé wis kawin karo wong lanang lima, lan wong lanang sing saiki urip bebarengan karo kowé, kuwi satemené dudu bojomu. Mulané, kandhamu mau bener." 19 "Samenika kula sumerep, bilih Panjenengan menika Nabi," aturé wong wadon mau. 20 "Leluhur kula sami manembah Gusti Allah wonten ing redi menika, nanging bangsa Panjenengan, bangsa Yahudi, criyos bilih panggènanipun tiyang manembah Gusti Allah menika namung wonten ing kitha Yérusalèm kémawon." 21 Pangandikané Gusti Yésus: "Ngandela. Bakal ana wektuné wong manembah marang Gusti Allah ora ana ing gunung iki lan uga ora ana ing kutha Yérusalèm. 34 Gusti Yésus banjur ngandika: "Pangan-Ku, yakuwi nindakaké kersané Gusti Allah, sing ngutus Aku, lan ngrampungaké pegawéan sing wajib Daklakoni. 35 Kowé padha muni: 'Isih patang sasi engkas, lagi panèn.' Nanging kowé padha Dakkandhani: Padha ngungaka ing sawah-sawah. Pariné wis padha kuning, wis wayahé dienèni! 36 Wong-wong sing padha derep kuwi saiki padha nampa bawon lan padha nglumpukaké asilé pegawéané, yakuwi urip langgeng. Kuwi sebabé wong sing nyebar lan wong sing ngundhuh loro-loroné padha bungah bebarengan. 37 Tumraping prekara iki ana paribasan: 'Wong liya sing nandur, wong liyané menèh sing ngenèni.' 38 Kowé padha Dakutus ngenèni ing sawah, sing digarap déning wong liya; wong liya sing nggarap lan kowé sing ngenèni pametuning garapané." 39 Akèh wong Samaria ing kutha kono, sing padha precaya marang Gusti Yésus, merga wong wadon mau kandha: 'Panjenengané wis mbèbèraké marang aku, samubarang sing wis tau daklakoni.' 40 Wong-wong Samaria bareng wis ketemu karo Gusti Yésus, banjur padha nyuwun kanthi banget, supaya Panjenengané kersa pinarak ing omahé wong-wong mau. Gusti Yésus kèndel ana ing kono nganti rong dina. 41 Sawisé kuwi saya akèh menèh wong sing padha precaya merga saka piwulangé Gusti Yésus piyambak. 42 Wong-wong Samaria kuwi padha kandha karo wong wadon mau: "Saiki aku padha precaya marang Gusti Yésus, ora mung merga saka paseksimu, nanging merga aku dhéwé wis padha ngrungokaké pangandikané, lan ngerti yèn Panjenengané kuwi pancèn Sang Kristus." Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Hosiana! U : (ngidungaken KJ 473b) HOSIANA, HOSIANA, HOSIANA! RENUNGAN. "MEMITRAN SANÈS MEMENGSAHAN" WEKDAL ENING. (saged kagem pisungsung pepujèn) Komisi Liturgika GKJ Kabluk Semarang -- 6
Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya mbangun gesang memitran ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Pamuji sokur ingkang kita télakaken ing ibadah kanthi ngaturaken pisungsung wekdal menika, kita talesi sabdanipun Gusti kados ingkang dipun-télakaken déning Rasul Paulus ingkang kaserat ing Lelakoné Para Rasul 20:35 makaten: " Aku wis nuduhaké marang kowé klawan patrap rupa-rupa, yèn enggon kita nulung marang wong miskin lan wong sing padha kasusahan, kuwi kudu klawan nyambut-gawé abot. Padha élinga marang pangandikané Gusti Yésus: 'Luwih begja wèwèh, tinimbang karo nampani.'" Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 171. MANGGA SAOS PISUNGSUNG Mangga saos pisungsung mring Allah Ma agung krana gunging sihrahmat kang lubèr tan kendhat (bokor pisungsung kaaturaken majeng) Saos pisungsung kathah cacahnya tan tim'bang, lan gung berkahing Allah tan kénging winilang. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng Komisi Liturgika GKJ Kabluk Semarang -- 7
kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Sumangga mbangun gesang ingkang purun memitran kaliyan sadaya titah, mila sami enerna manah dhumateng Gusti lan sesami U PF U PF U : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. Pasamuwan ngidungaken KPJ 357. ÉNDAHING SADULURAN Éndahing saduluran manut rèhing Pangéran, sami déné ngajèni, wah mbiyantoni. Nadyan béda agama wah béda golongannya, prikamanungsan Kluwung pindhanya, éndahing warna, nyawiji mbangun urip kang adya, tentrem raharja. tunggal rasa, pambekan, BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga memitran kaliyan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 357. ÉNDAHING SADULURAN Rukun ing pitepangan, sumanak ing rembugan; dhemen sung pangapura, nyirik piala; nging samya silih-ngalah, mbabarken tresna tansah, nulad ing sihé Allah mring sagung titah. Kluwung pindhanya, éndahing warna, nyawiji mbangun urip kang adya, tentrem raharja. Komisi Liturgika GKJ Kabluk Semarang -- 8